VM i fotball 2022

VM i fotball 2022 var det 22. verdensmesterskapet i fotball for menn. Det ble avholdt fra 20. november til 18. desember 2022 i Qatar.

Søkerland

Grunnet FIFAs rotasjonspolitikk kunne ikke land fra Sør-Amerika (VM 2014) eller Europa (VM 2018) søke. Søkerne ble dermed: Australia, Japan, Qatar, Sør-Korea og USA. Qatar ble tildelt mesterskapet 2. desember 2010.

Avgjørelsen om å tildele mesterskapet til Qatar ble svært omdiskutert. Av de 22 personene som bestemte at Qatar skulle få VM i 2022, er 16 enten blitt suspendert, siktet eller havnet i fengsel i ettertid. Menneskerettighetsorganisasjonen Amnesty International omtalte Qatars vertskap for et tilfelle av sportsvasking. I møte med kritikken har landets VM-sjef Nasser Al Khater gjort det kjent at vedvarende kritikk av mesterskapet i hans hjemland kan bli ansett som rasistisk. 

Det ble også lagt merke til at Qatar hadde tilbudt 1600 personer fra forskjellige deltakernasjoner betalte VM-reiser i bytte mot gjenytelser som at de legger ut positive innlegg i sosiale medier.

Det ble stilt spørsmål ved troverdigheten av Qatars løfte om at VM i 2022 ville være det første karbonnøytrale VM, altså at prosjektet i sum ikke ville ha en negativ innvirkning på klimaet. Kritikerne kalte det grønnvasking. I etterkant av mesterskapet ble løftet konkludert å ha vært en bløff.

Konsept
Med sine 840 000 innbyggere (dog høyere hvis man inkluderer fremmedarbeidere, her er 1,3 og 1,6 millioner nevnt) og flateinnhold på bare 11 437 kvadratkilometer (15 % større enn Kautokeino kommune) er Qatar den minste vertsnasjonen i VM-historien. De har heller aldri kvalifisert seg for et VM, men dette hadde heller ikke Japan da de i 1996 ble tildelt rollen som delvert for mesterskapet i 2002. Qatar har god økonomi slik at landet i stor grad kunne kjøpe seg ut av flere av innvendingene som var kommet mot søknaden.

19,3 milliarder 2010-kroner var planlagt brukt til å bygge tolv arenaer som er tegnet med unike visuelle identiteter, inspirert av Qatars kultur. De øvrige kostnadene var beregnet til drøye 4 milliarder. Varmen (gjennomsnittstemperaturen i juni og juli ligger på 41 grader) skulle løses ved at klimaanlegg skulle holde temperaturen på 27 grader inne på stadion for både spillere og tilskuere, siden de mener spillerne yter best ved denne temperaturen. Størstedelen av strømmen til driften kom fra solceller, som etablerer airconditioning. I ni av de tolv arenaene som blir bygget vil den øverste seksjonen fjernes etter VM, for så å bli  transportert til utviklingsland. Det skulle ifølge søknaden gi 22 nye fotballarenaer i forskjellige U-land rundt om i verden.

Det var opprinnelig planlagt tolv stadioner, men dette ble i 2014 redusert til åtte. Mesterskapet ble også flyttet fra juni–juli til november–desember.

I tillegg er det blitt beregnet av den amerikanske storbanken Merrill Lynch at forberedelsene totalt vil koste 65 milliarder dollar (tilsvarende 402 milliarder kroner), siden det må bygges massiv annen infrastruktur også, herunder: veier, jernbane, flyplass, havn og en 40 kilometer lang bro som skal binde Qatar sammen med nabolandet Bahrain, samt en helt ny by kalt Lusail.

Den tyske arkitekten Albert Speer laget den overordnete planen for de helt nye anleggene for VM i fotball 2022 i Qatar og denne planen lå til grunn da Qatar søkte om å arrangere verdensmesterskapet. Speers planer var vesentlige for at Qatar ble tildelt VM i 2022.

Stadioner

Kvalifisering

Kvalifiserte lag 

Merknader
 1 Ikke medregnet VM 2022.
 2 Mellom 1954 og 1990 var  representert av .
 3 Mellom 1930 og 1994 var  del av , og mellom 1998 og 2006 del av .

Trekning og kampoppsett 
Trekningen av gruppene ble avholdt ved Doha Exhibition and Convention Center i Doha 1. april 2022 kl. 19.00 lokaltid, før kvalifiseringen til mesterskapet var avsluttet. Vinnerne av de interkontinentale playoff-kampene og vinneren av sti A i UEFAs playoff var ikke kjent da trekningen ble avholddt. 

De 32 lagene var fordelt i fire potter på åtte lag, basert på FIFA-rankingen 31. mars 2022. Pott 1 inneholdt vertsnasjon Qatar (som automatisk er tildelt plass A1) og de sju best rangerte lagene på FIFA-rankingen. Pott 2 inneholdt de neste beste åtte lagene, og de neste beste åtte lagene i pott 3. Pott 4 inneholdt de fem lavest rangerte lagene, i tillegg til vinnerne av de interkontinentale playoff-vinnerne og vinneren av sti A i playoff-en til UEFA. Lag fra samme konføderasjon kan ikke spille i samme gruppe, med unntak av lag fra UEFA, hvor maksimum to lag kan havne i samme gruppe. Trekningen begynte med å trekke lagene i pott 1 og ble avsluttet med pott 4, hvor lag som ble trukket blir plassert i den første tilgjengelige gruppen alfabetisk. Posisjonene for lagene i gruppen ble trukket, med unntak av lagene i pott 1, som automatisk blir tildelt posisjon 1 i hver gruppe. Lagene var fordelte i disse pottene: 

Kampoppsettet ble bekreftet av FIFA 15. juli 2020. Åpningskampen ble spilt 21. november 2022, kl. 13.00 lokaltid, på Al Bayt Stadium. I løpet av gruppespillet ble det spilt fire kamper hver dag, med avspark kl. 13.00, 16.00, 19.00, and 22.00 i de to første rundene og kl. 18.00 og 22.00 i den siste runden i gruppespillet og under sluttspillet. Bronsefinalen ble spilt 17. desember 2022 på Khalifa International Stadium og finalen ble spilt 18. desember 2022 på Lusail Iconic Stadium. Begge kampene hadde avspark 18.00 lokaltid. 

I motsetning til de tidligere mesterskapene, der kamparenaene og tidspunktene for avspark for alle kampene var forhåndsbestemt før trekningen av gruppene, ble det fullstendige kampoppsettet avgjort etter at trekningen av gruppene var gjennomført. Dette er gjort mulig i dette mesterskapet på grunn av de korte avstandene til arenaene, som gjorde det mulig for arrangørene å optimalisere antall tilskuere på stadionene og tidspunktene for avspark for tv-seerne.
Kampene i gruppespillet var fordelt på disse stadionene: 
 Gruppe A, B, E, F: Al Bayt stadion, Khalifa International stadion, Al Thumama stadion, Ahmed bin Ali stadion
 Gruppe C, D, G, H: Lusail Iconic Stadium, Stadium 974, Education City stadion, Al Janoub stadion

Gruppespillet 
Alle klokkeslett er oppgitt etter lokaltid (UTC+03.00). Klokkeslett i parentes er oppgitt etter sentraleuropeisk tid (UTC+01:00).

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Sluttspillet 

Alle klokkeslett er oppgitt etter lokaltid (UTC+03.00). Klokkeslett i parentes er oppgitt etter norsk tid (UTC+01:00).

I sluttspillet til og med kvartfinalene går vinnerne videre og taperne er utslått av mesterskapet. I semifinalene går vinnerne til finalen og taperne skal spille bronsefinalen.
Ved uavgjort etter ordinær spilletid (90 minutter + tilleggstid), skal det spilles to ekstraomganger á 15 minutter, (totalt 30 minutter + evt. tilleggstid). Dersom det da fremdeles er uavgjort, skal vinneren avgjøres ved straffesparkkonkurranse.

Utslagsrunder

Åttedelsfinaler

Kvartfinaler

Semifinaler

Bronsefinale

Finale

Statistikk

Mål

Målgivende

Holdt nullen

Referanser

Fotnoter

Eksterne lenker 
 Aftenposten – Slik blir VM i Qatar (2. desember 2010)
 FIFA  – Russia and Qatar awarded 2018 and 2022 FIFA World Cups (2. desember 2010)